Участва във войната на Шестата антинаполеоновска коалиция срещу Франция (1813-1814). Бие се храбро в Силезия и в битката при Лайпциг (1813). Награден е със златно оръжие „За храброст“. Назначен е за командир на 1-ва бригада от 9-а пехотна дивизия. Проявява се в битките при Бриен-ле-Шато, Ла-Ротер, Шалон, Суасон, Лаон, Бриен и Париж (1814). Командир на 9-а пехотна дивизия от 25 декември 1815 г. Служи в Окупационния корпус във Франция (1814-1818).